**RECOMANDĂRI**

**pentru desfășurarea ședinței departament/catedră/discipină/laborator pentru ocuparea prin concurs a posturilor didactico-științifice și de conducere vacante**

După acceptarea de către rector a participării în concurs a candidatului la ocuparea postului vacant, Departamentul resurse umane transmite șefului subdiviziunii (departament/catedră/discipină/ laborator) dosarele pretendenților.

Șeful subdiviziunii stabilește data ședinței (în termen de cel mult 20 de zile după expirarea termenului de înscriere în concurs) prin coordonare prealabila cu departamentul Resurse Umane (O. Galbur, oleg.galbur@usmf.md), dupa care informează candidații, președintele/secretarul comisiei de concurs universitare sau a facultății (după caz) și decanul facultății.

Ședința se va desfășura în strictă conformitate cu prevederile „Regulamentului cu privire la modul de ocupare a posturilor didactice în instituţiile de învăţămînt superior” aprobat prin Hotărârea Guvernului nr. 854 din 21.09.2010, în prezenţa a cel puţin a 2/3 din corpul profesoral-didactic şi a unui membru al Comisiei de concurs. Pentru asigurarea transparenței procesuluii decizional la ședințele respective pot participa reprezentanți ai departamentului Resurse Umane, decanatului facultății respective, Asociației studenților și rezidenților.

Pretendenţii la posturile vacante vor prezenta în şedinţa subdiviziunii, timp de cca 15 min., raportul de activitate pe ultimii 5 ani și proiectul de activitate pentru următorii 5 ani (PowerPoint), care va include compartimentele didactic, instructiv-metodic, organizator-metodic, ştiinţific, clinic, cercetare, transfer tehnologic (inclusiv educațional), proiecte naţionale sau internaţionale.

Președintele ședinței/șeful subdiviziunii (după caz) va prezenta rezultatele şi concluzia evaluării activităţii didactice a pretendentului, realizată anual în baza chestionarelor pentru evaluarea calităţii predării (CSP 8.2.1/1– conform ISO 9001:2008) completate de către studenţi, rezidenţi, medici și alți beneficiari.

Șeful subdiviziunii va prezenta informaţia despre conţinutul şi calitatea cursurilor ţinute de către pretendenții la postul de profesor și conferențiar universitar în baza evaluării a 2-3 prelegeri asistate de membrii catedrei, decanatului facultăţii şi Comisiei de concurs.

Personalul didactic al subdiviziunii (profesori universitari, conferenţiari universitari) se vor expune la subiect şi vor da apreciere activităţilor întreprinse de pretendent la capitolele incluse în raport.

În final membrii corpului profesoral didactic de bază ai subdiviziunii, prin vot secret, îşi vor exprima opinia pro/contra ocupării postului anunţat vacant de către persoanele respective.

Procesul verbal al şedinţei, dosarele pretendenților (inclusiv raportul de activitate în formă scrisă) vor fi prezentate Comisiei de concurs în termen de cel mult 5 zile lucrătoare din ziua desfășurării şedinţei subdiviziunii.

06.05.2014

Departamentul resurse umane